श्री सविता ने बताया कि वह उत्तर प्रदेश कर्मचारी कल्याण निगम के दोस्तों के साथ अपनी निजी बुलेरो से औरैया जनपद के कुकरकाट गांव से लौट रहे थे। रास्ते में गांव के कुछ लोग पैसे के लेनदेन में आपस में लड़ रहे थे। इन लोगों से हटने को कहा तो वह हमलावर हो गए। बताया कि उनका मोबाइल और पैसे भी कहीं गिर गए। सूचना पाकर ऊसराहार थानाध्यक्ष उपेंद्र राय फोर्स के साथ मौके पर पहुंचे। श्री सविता द्वारा थाना पुलिस को तहरीर दे दी गई है।